ᱠᱩᱢᱤᱞᱞᱟ ᱦᱚᱱᱚᱛ

ᱠᱩᱢᱤᱞᱞᱟ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱ-ᱯᱩᱨᱩᱵᱽ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾ ᱱᱤᱭᱟᱹ ᱫᱚ ᱠᱤᱪᱨᱤᱜ ᱟᱨ ᱨᱚᱥᱚᱜᱚᱞᱞᱟ ᱞᱟᱹᱜᱤᱫᱽ ᱟᱹᱰᱤ ᱧᱩᱛᱩᱢ ᱢᱮᱱᱟᱜ-ᱟ᱾ 
 ᱥᱩᱢᱩᱝ 
ᱠᱩᱢᱤᱞᱞᱟ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱫᱚ ᱓᱐᱘᱕.᱑᱗ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾
 ᱦᱚᱲᱠᱚ 
᱑᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱧᱟᱢ ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱕᱖,᱐᱒,᱖᱒᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱟᱨ ᱱᱤᱭᱟᱹ ᱛᱟᱞᱟᱨᱮ ᱠᱚᱲᱟ ᱒᱖,᱗᱘,᱒᱓᱕ ᱜᱚᱴᱟᱝ, ᱠᱩᱲᱤ ᱒᱙,᱒᱔,᱓᱙᱐ ᱜᱚᱴᱟᱝ᱾ ᱦᱚᱲ ᱠᱚᱣᱟᱜ (ᱜᱷᱚᱱᱚ) ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱑,᱘᱒᱖ ᱜᱥᱴᱟᱝ, ᱟᱨ ᱜᱟᱸᱜᱮᱜ ᱠᱟᱱᱟ ᱠᱚ ᱯᱚᱨᱛᱤ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱨᱮ ᱒.᱕᱘%᱾ ᱞᱮᱠᱷᱟ ᱧᱟᱢ ᱟᱠᱟᱱᱠᱚ ᱦᱚᱲ ᱠᱷᱚᱱ ᱢᱩᱥᱞᱟᱹ ᱙᱘.᱖᱒%,‌ ᱦᱤᱱᱫᱩ ᱕.᱓᱖%, ᱟᱨ ᱵᱳᱫᱫᱷᱚ ᱥᱟᱶ ᱟᱨᱦᱚᱸ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱐.᱒᱒%᱾ 
 ᱱᱟᱜᱟᱢ 
ᱨᱟᱡᱽᱫᱷᱟᱱᱤ ᱰᱷᱟᱠᱟ ᱦᱷᱚᱱ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱥᱟᱹᱜᱤᱧ ᱑᱐᱕ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ,ᱟᱨ ᱪᱚᱴᱴᱚᱜᱨᱟᱢ ᱯᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱠᱷᱚᱱ ᱑᱔᱙ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱫᱟᱹᱠᱷᱤᱱ ᱫᱚ ᱯᱷᱮᱱᱤ ᱦᱚᱱᱚᱛ ᱟᱨ ᱱᱳᱭᱟᱠᱷᱟᱞᱤ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱪᱟᱸᱫᱽᱯᱩᱨ ᱦᱚᱱᱚᱛ, ᱢᱮᱜᱷᱱᱟ ᱜᱟᱰᱟ, ᱢᱩᱱᱥᱤᱜᱚᱸᱡᱽ ᱦᱚᱱᱚᱛ, ᱩᱛᱟᱹᱨ-ᱯᱩᱪᱷᱤᱢ ᱫᱚ ᱢᱮᱜᱷᱱᱟ ᱜᱟᱰᱟ, ᱱᱟᱨᱟᱭᱚᱱᱜᱚᱸᱡᱽ ᱦᱚᱱᱚᱛ, ᱩᱛᱟᱹᱨ ᱫᱚ ᱵᱨᱟᱦᱢᱚᱱᱵᱟᱲᱤᱭᱟ ᱦᱚᱱᱚᱛ, ᱟᱨ ᱯᱩᱨᱩᱵᱽ ᱫᱚ ᱵᱷᱟᱨᱚᱛ ᱨᱮᱭᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱢᱮᱵᱟᱜ-ᱟ᱾

 ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ 
ᱠᱩᱢᱤᱞᱞᱟ ᱦᱚᱱᱚᱛ ᱒᱗ ᱜᱚᱴᱟᱝ ᱳᱭᱟᱨᱰ,‌ ᱑ ᱜᱚᱴᱟᱝ ᱥᱤᱴᱤ ᱠᱚᱨᱯᱚᱨᱮᱥᱚᱱ, ᱑᱗ ᱜᱚᱴᱟᱝ ᱩᱯᱚᱡᱮᱞᱟ, ᱑᱘ ᱜᱚᱴᱟᱝ ᱛᱷᱟᱱᱟ, ᱘ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ, ᱑᱙᱒ ᱜᱚᱴᱟᱝ ᱤᱭᱩᱱᱤᱭᱚᱱ, ᱓,᱖᱘᱗ ᱜᱚᱴᱟᱝ ᱟᱛᱚ ᱟᱨ ᱑᱑ ᱜᱚᱴᱟᱝ ᱥᱚᱝᱥᱚᱫ ᱟᱥᱚᱱ ᱠᱚᱛᱮ ᱛᱮᱭᱟᱨ ᱟᱠᱟᱱᱟ ᱱᱤᱭᱟᱹ ᱦᱚᱱᱚᱛ᱾
 ᱩᱯᱚᱡᱮᱞᱟᱠᱚ 
ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱑᱗ ᱜᱥᱴᱟᱝ ᱩᱯᱚᱡᱮᱞᱟ ᱢᱮᱱᱟᱜ-ᱟ, ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
 ᱠᱩᱢᱤᱞᱞᱟ ᱟᱫᱚᱨᱥᱚ ᱥᱚᱫᱚᱨ
 ᱪᱟᱱᱫᱤᱱᱟ
 ᱪᱳᱫᱫᱚᱜᱨᱟᱢ
 ᱛᱤᱛᱟᱥ
 ᱫᱟᱣᱫᱽᱠᱟᱱᱫ
 ᱫᱮᱵᱤᱫᱟᱨ
 ᱱᱟᱝᱜᱚᱞᱠᱚᱴ
 ᱵᱚᱨᱩᱲᱟ
 ᱵᱩᱲᱤᱪᱚᱝ
 ᱵᱨᱟᱦᱢᱚᱱᱯᱟᱲᱟ
 ᱢᱚᱱᱚᱦᱚᱨᱜᱚᱸᱡᱽ
 ᱢᱩᱨᱟᱫᱽᱱᱚᱜᱚᱨ
 ᱢᱮᱜᱷᱱᱟ
 ᱞᱟᱠᱥᱢᱟᱱ
 ᱞᱟᱞᱢᱟᱭ
 ᱥᱚᱫᱚᱨ ᱫᱚᱠᱷᱤᱱ ᱩᱯᱚᱡᱮᱞᱟ
 ᱦᱚᱢᱚᱱᱟ
 ᱥᱚᱝᱥᱚᱫ ᱟᱥᱚᱱᱠᱚ 
 ᱦᱮᱡᱩᱜ-ᱥᱮᱱᱚᱜ 

ᱥᱮᱨᱢᱟ ᱰᱟᱦᱟᱨ

ᱠᱩᱢᱤᱞᱞᱟ ᱵᱤᱢᱟᱸᱱ ᱵᱚᱱᱫᱚᱨ ᱠᱩᱢᱤᱞᱞᱟ ᱦᱚᱱᱚᱛ ᱨᱮᱭᱟᱜ ᱥᱮᱨᱢᱟ ᱰᱟᱦᱟᱨ  ᱩᱰᱟᱹᱱ ᱜᱟᱰᱤᱛᱮ ᱦᱮᱡᱩᱜ-ᱥᱮᱱᱚᱜ ᱞᱟᱹᱜᱤᱫᱽ ᱢᱤᱴᱴᱟᱝ ᱠᱟᱱᱟ᱾ ᱱᱚᱣᱟ ᱫᱚ ᱟᱹᱰᱤ ᱡᱟᱹᱨᱩᱲ ᱠᱟᱢᱤ ᱮᱞᱟᱠᱟ (ᱤᱯᱤᱡᱮᱴ) ᱞᱟᱹᱜᱤᱫᱽᱠᱚ ᱵᱮᱵᱚᱦᱟᱨᱟ᱾

ᱥᱚᱠᱚᱠ ᱛᱮ

ᱰᱷᱟᱠᱟ, ᱪᱚᱴᱴᱚᱜᱨᱟᱢ ᱥᱟᱶ ᱫᱤᱥᱟᱹᱢ ᱨᱮᱭᱟᱜ ᱟᱭᱢᱟ ᱜᱟᱱ ᱡᱟᱜᱟ ᱨᱮ ᱮᱥᱤ/ᱵᱮᱜᱚᱨ-ᱮᱥᱤ ᱢᱚᱴᱚᱨ ᱜᱟᱰᱤ ᱦᱮᱡᱩᱜ-ᱥᱮᱱᱚᱜ-ᱟ᱾ ᱫᱤᱥᱟᱹᱢ ᱨᱮᱭᱟᱜ ᱯᱚᱨᱫᱷᱟᱱ ᱥᱚᱲᱚᱠ ᱰᱷᱟᱠᱟ-ᱪᱚᱴᱴᱜᱨᱟᱢ ᱢᱚᱦᱟ ᱥᱚᱲᱚᱠ ᱠᱩᱢᱤᱞᱞᱟ ᱦᱚᱱᱚᱛ ᱛᱟᱞᱟᱛᱮ ᱥᱮᱱ ᱟᱠᱟᱱᱟ᱾ ᱚᱱᱟ ᱵᱮᱜᱚᱨᱦᱚᱸ ᱦᱚᱱᱚᱛ ᱥᱟᱶ ᱮᱴᱟᱜ ᱮᱴᱟᱜ ᱡᱟᱜᱟ ᱨᱮᱭᱟᱜ ᱥᱚᱲᱚᱠ ᱠᱚᱦᱚᱸ ᱡᱚᱲᱟᱣ ᱢᱮᱱᱟᱜ-ᱟ, ᱠᱩᱢᱤᱞᱞᱟ-ᱥᱤᱞᱮᱴ ᱢᱚᱦᱟ ᱥᱚᱲᱚᱠ, ᱠᱩᱢᱤᱞᱞᱟ-ᱵᱤᱵᱤᱨᱵᱟᱡᱟᱨ ᱮᱥᱛᱚᱞ ᱵᱚᱱᱫᱚᱨ, ᱠᱩᱢᱤᱞᱞᱟ-ᱞᱟᱞᱢᱟᱭ, ᱪᱟᱸᱫᱽᱯᱩᱨ, ᱞᱚᱠᱠᱷᱤᱯᱩᱨ, ᱵᱮᱜᱚᱢᱜᱚᱸᱡᱽ,  ᱥᱟᱶ ᱟᱨᱦᱚᱸ ᱟᱭᱢᱟ ᱜᱟᱱ᱾

ᱨᱮᱞ ᱰᱟᱦᱟᱨ

ᱰᱷᱟᱠᱟ, ᱪᱚᱴᱴᱚᱜᱨᱟᱢ, ᱥᱤᱞᱮᱴ ᱥᱟᱶ ᱫᱤᱥᱟᱹᱢ ᱨᱮᱭᱟᱜ ᱟᱭᱢᱟᱜᱟᱱ ᱦᱚᱱᱚᱛ ᱨᱮ ᱡᱮᱞᱤᱧ ᱜᱟᱰᱤᱛᱮ ᱦᱮᱡᱩᱜ-ᱥᱮᱱᱚᱜ ᱰᱟᱦᱟᱨ ᱬᱮᱱᱟᱜ-ᱟ᱾ ᱠᱩᱢᱤᱞᱞᱟ ᱨᱮᱞ ᱮᱥᱴᱮᱥᱚᱱ ᱟᱨ ᱞᱟᱠᱥᱟᱢ ᱨᱮᱞ ᱮᱥᱴᱮᱥᱚᱱ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱵᱟᱨᱮᱭᱟ ᱨᱮᱞ ᱮᱥᱴᱮᱥᱚᱱ ᱠᱟᱱᱟ᱾ ᱮᱴᱟᱜ ᱮᱴᱟᱜ  ᱨᱮᱞ ᱮᱥᱴᱮᱥᱚᱱ ᱨᱮ ᱢᱮᱱᱟᱜ-ᱟ, ᱱᱟᱝᱜᱚᱞᱠᱚᱴ ᱨᱮᱞ ᱮᱥᱴᱮᱥᱚᱱ, ᱜᱩᱱᱚᱵᱚᱛᱤ ᱨᱮᱞ ᱮᱥᱴᱮᱥᱚᱱ, ᱦᱟᱥᱟᱱᱯᱩᱨ ᱨᱮᱞ-ᱮᱥᱴᱮᱥᱚᱱ, ᱱᱚᱣᱴᱤ ᱨᱮᱞ-ᱮᱥᱴᱮᱥᱚᱱ, ᱨᱟᱡᱟᱯᱩᱨ ᱨᱮᱞ-ᱮᱥᱴᱮᱥᱚᱱ, ᱥᱚᱥᱤᱫᱚᱞ ᱨᱮᱞ-ᱮᱥᱴᱮᱥᱚᱱ, ᱥᱟᱞᱫᱟᱱᱚᱫᱤ ᱨᱮᱞ-ᱮᱥᱴᱮᱥᱚᱱ᱾

ᱜᱟᱰᱟ ᱰᱟᱦᱟᱨ

ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱜᱟᱰᱟ ᱰᱟᱦᱟᱨ ᱛᱮᱦᱚᱸ ᱦᱮᱡᱩᱜ-ᱥᱮᱱᱚᱜ ᱦᱩᱭᱩᱜ ᱜᱮᱭᱟ᱾ ᱤᱠᱷᱟᱹᱱ ᱥᱚᱲᱚᱜ ᱟᱨ ᱨᱮᱞ-ᱥᱚᱲᱚᱠ ᱦᱮᱡᱩᱜ-ᱥᱮᱱᱚᱜ ᱨᱮ ᱟᱹᱰᱤ ᱥᱩᱵᱩᱫᱷᱟᱭᱮᱱ ᱠᱷᱟᱹᱛᱤᱨ ᱜᱟᱰᱟ ᱰᱟᱦᱟᱨ ᱫᱚ ᱮᱞᱟᱠᱟ ᱠᱚᱨᱮᱜᱮᱠᱚ ᱵᱮᱵᱚᱦᱟᱨ ᱵᱟᱲᱟᱭᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱟᱝ ᱜᱮ ᱧᱩᱛᱩᱢᱟᱱ ᱜᱟᱰᱟ ᱜᱷᱟᱴ ᱫᱟᱣᱫᱽᱠᱟᱱᱫᱤ ᱪᱟᱣᱥᱤᱭᱟ ᱜᱟᱰᱟᱜᱷᱟᱴ ᱚᱱᱟ ᱵᱮᱜᱚᱨ ᱦᱚᱱᱚᱛ ᱨᱮ ᱟᱨᱦᱚᱸ ᱓᱔ ᱜᱚᱴᱟᱝ ᱜᱟᱰᱟ ᱜᱷᱟᱴ ᱢᱮᱱᱟᱜ-ᱟ᱾
ᱜᱟᱰᱟᱠᱚ
ᱠᱩᱢᱤᱞᱞᱟ ᱦᱚᱱᱚᱛ ᱨᱮᱭᱟᱜ ᱜᱟᱰᱟᱠᱚ ᱟᱭᱢᱟ ᱜᱮ ᱢᱮᱱᱟᱜ-ᱟ᱾ ᱧᱩᱛᱩᱢᱟᱱ ᱜᱟᱰᱟ ᱫᱚ, ᱢᱮᱜᱷᱱᱟ ᱜᱟᱰᱟ, ᱜᱚᱢᱚᱛᱤ ᱜᱟᱰᱟ, ᱛᱤᱛᱟᱥ ᱜᱟᱰᱟ, ᱰᱟᱠᱟᱛᱤᱭᱟ ᱜᱟᱰᱟ, ᱠᱟᱸᱠᱲᱤ ᱜᱟᱰᱟ, ᱠᱟᱹᱴᱤᱜ ᱯᱷᱮᱱᱤ ᱜᱟᱰᱟ, ᱟᱲᱪᱤ ᱜᱟᱰᱟ, ᱜᱷᱩᱝᱜᱷᱩᱨ ᱜᱟᱰᱟ, ᱟᱨ ᱥᱟᱞᱫᱟ ᱜᱟᱰᱟ᱾

ᱫᱩᱨᱤᱵᱽ
ᱠᱩᱢᱤᱞᱞᱟ ᱦᱚᱱᱚᱛ ᱨᱮ ᱫᱩᱨᱤᱵᱽ ᱛᱩᱢᱟᱸᱞ ᱫᱚ ᱠᱨᱤᱥᱤ ᱠᱟᱢᱤᱜᱮ᱾ ᱱᱤᱭᱟᱹ ᱚᱱᱪᱚᱞ ᱨᱮ ᱨᱮᱸᱜᱮ ᱦᱚᱲ ᱕᱖.᱖% ᱾ᱸᱱᱤᱭᱟᱹ ᱦᱚᱱᱚᱛ ᱨᱮ ᱛᱩᱢᱟᱸᱞ ᱫᱚ ᱡᱟᱥᱛᱤ ᱧᱟᱢᱚᱜ-ᱟ ᱠᱨᱤᱥᱤ ᱠᱷᱚᱱ᱾ ᱱᱤᱭᱟᱹ ᱦᱚᱱᱚᱛ ᱨᱮᱱ ᱑᱑.᱕% ᱦᱚᱲ ᱵᱮᱵᱚᱥᱥᱟ ᱭᱟᱠᱚ᱾ ᱱᱚᱸᱰᱮ ᱵᱟᱨᱮᱭᱟ ᱥᱤᱞᱯᱚ ᱢᱮᱱᱟᱜ-ᱟ᱾ ᱵᱟᱠᱷᱨᱟᱵᱟᱫᱽ ᱜᱮᱫ ᱥᱤᱥᱴᱮᱢ ᱯᱤᱢᱤᱴᱮᱰ ᱨᱮᱭᱟᱜ (ᱡᱤᱞ ᱥᱛᱟᱯᱷᱚᱱᱟ)ᱟᱨ ᱜᱮᱫ ᱯᱜᱤᱞᱰ᱾
ᱟᱨᱦᱚᱸ ᱧᱮᱞ
ᱠᱩᱢᱤᱞᱞᱟ
ᱠᱩᱢᱤᱞᱞᱟ ᱥᱤᱴᱤ ᱠᱚᱨᱯᱚᱨᱮᱥᱚᱱ
ᱠᱩᱢᱤᱞᱞᱟ ᱥᱮᱱᱟᱱᱤᱵᱟᱥ
ᱪᱚᱴᱴᱚᱜᱨᱟᱢ ᱯᱚᱱᱚᱛ
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛᱠᱚ
ᱥᱟ.ᱠᱷᱭᱟ.ᱛ

ᱯᱷᱮᱵᱟᱛ

 Bangladesh Academy for Rural Development

ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛᱠᱚ